แรงขายหุ้นแบงก์กด SET รูดหนัก 12 จุด วิตกธ.พาณิชย์ลดอัตราดอกเบี้ยหนุน SME
แรงขายหุ้นแบงก์กด SET รูดหนัก 12 จุด วิตกธ.พาณิชย์ลดอัตราดอกเบี้ยหนุน SME โดยล่าสุด ณ เวลา 12.03 น. อยู่ที่ระดับ 1,753.38 จุด ลบ 11.86 จุด หรือ 0.67% ด้วยมูลค่าการซื้อขาย 3.5 หมื่นล้านบาท
4 เม.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 12.03 น. อยู่ที่ระดับ 1,753.38 จุด ลบ 11.86 จุด หรือ 0.67% ด้วยมูลค่าการซื้อขาย 3.5 หมื่นล้านบาท โดยเป็นการปรับตัวลดลงตามทิศทางตลาดภูมิภาคที่ส่วนใหญ่ปรับลดลง จากความกังวลต่อสงครามการค้าระหว่างสหรัฐฯและจีน
โดยมีแรงขายนำออกมาในหุ้นกลุ่มแบงก์ โดยเฉพาะหุ้น KBANK ที่ร่วงลงกว่า 5% และ BBL ร่วงกว่า 2% จากความกังวลว่าจะถูกกดดันให้ปรับลดอัตราดอกเบี้ยเงินกู้เพื่อช่วยเหลือเอสเอ็มอี
ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้ปรับตัวลงกว่า 10 จุด เป็นการรับ Sentiment ลบจากกลุ่มแบงก์ที่ปรับตัวลงนำตลาดฯ ในเช้านี้ หลังจากที่เช้านี้มีกระแสข่าวออกมาว่า รมว.คลังอยากให้ธนาคารพาณิชย์ช่วยลดอัตราดอกเบี้ยลง เพื่อช่วยเหลือพวกเอสเอ็มอี ทำให้มีแรงขายหุ้นในกลุ่มแบงก์ และกลุ่มไฟแนนซ์ ออกมา
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบคละกัน โดยปัจจัยจากนอกประเทศยังเป็นเรื่องเดิม ซึ่งเป็น Sentiment ลบ มาพักใหญ่แล้ว ในเรื่องเกี่ยวกับการค้าระหว่างสหรัฐฯ และจีน พร้อมให้แนวรับ 1,750 จุด ส่วนแนวต้าน 1,765 จุด
 
10 หุ้นกดดัชนีเช้านี้
